Es pazīstu Oli Goliju visu mūžu,
tāpēc lieliski zinu, kas viņai patīk.
Piemēram,
Luisa Kerola Alise Aizspogulijā.
"Tad Valzirgs teica: "Nu ir laiks Par daudz ko parunāt:
Par kurpēm, kuģiem, zīmoglakām, Par karaļiem un kūkām,
Un kāpēc jūra ir tik karsta...""
"Un vai ir spārni cūkām."
Vārdu došana mākoņiem ir topā. Viņa to dara savā stilā.
Tas izskatās pēc gubu lietusmākoņa.
Un es - savējā.
Tas izskatās pēc skumja bifeļa, vārdā Monika.
Viņa arī augstu vērtē labu stāju.
Zodu augšā, plecus atpakaļ!
Kāpēc tu mani spīdzini?
Laba stāja ļauj skatīties pasaulei tieši acīs.
Es zinu arī to, kas viņai nepatīk,
un pirmā šajā sarakstā ir dungošana.
Ja esat tik laimīgs, ka jātrokšņo,
varbūt jums jāapmeklē ārsts.
Paskat, dūcošs kolibri.
Neviens nav tik laimīgs.
Tāpēc todien, kad pieķēru Oli Goliju dungojam,
es zināju, ka kaut kas nebija labi.
Galīgi, galīgi nebija labi.
Es tik gribu būt Tu tik gribi būt
Mēs tik gribam būt
Un es kļūšu par to, kas gribu būt
Pati noteikšu
Nē, es negriezīšu matus
Un vilkšu to, kas
Man patīk, ja varu būt es pati
Es negribu, ka Tu negribi, ka
Mēs negribam, ka mums norāda, ko darīt
"OLE GOLIJA IEMĪLĒJUSIES"
PAMATĀ - LUĪZAS FICJŪ GRĀMATA
Nu, viņa dungoja.
- Es dungoju. - Velc stiprāk!
Ole Golija necieš dungošanu, tāpat kā gliemji necieš sāli.
Varbūt viņa ir aizstāta ar robotu slepenā valdības operācijā.
Tad viņa izdarīja šo.
Cik mīļi!
Tas nav mīļi. Tas ir...
Velc stiprāk!
Nē, nē. Par stipru. Par stipru.
Ko jūs darāt?
Džimijs Felcers pa sezonu paaudzies par 8 cm
un ieņēmis manu vietu basketbola komandā.
Sportam vajag katru centimetru, ko var dabūt.
Vai tagad vari pastiept rokas?
Tu varētu palīdzēt.
Es cerēju, ka viss būs kā ierasts ar Pilsētu -
mūsu iknedēļas spēli,
kurā izdomājam varoņus, kas dzīvo iedomu pilsētā.
Sveika, Ole Golij! Iepazīsties ar Napoleonu Bolapkārtu.
Tūlīt teiks svarīgu runu.
Harieta, aizmirsu tev pateikt.
Es palūdzu tavai mātei brīvu vakaru.
Bet mēs spēlējam Pilsētu katru pirmdienu. Tā ir mūsu tradīcija.
Būs jāuzspēlē kādu citu vakaru.
Tā, Ole Golij, stāsti! Kas notiek?
Par ko tu runā?
Tu dungo.
Tiešām? Dīvaini. Es un dungoju?
Lai nu kā, arlabunakti, Harieta!
Sveika, Ketrina!
Sveiks, Džordž!
Biju viņu redzējusi jau agrāk. Viņš Garsijām piegādāja preces.
Ko viņš darīja kopā ar Oli Goliju?
Tu šodien izskaties burvīgi, Ketrina.
Dungošana un ķiķināšana?
Dzīve ir neizdibināma.
Vai ikviens ir pavisam atšķirīgs, kad ir kopā ar kādu citu?
Šis jāpapēta! Varētu būt svarīgi.
GREGORIJA SKOLA
Tātad Ole Golija ir iemīlējusies?
Nezinu, varbūt.
Droši vien.
Nu labi, noteikti.
Manuprāt, tas ir skaisti.
Jā, ja tev patīk, ka tava auklīte apprecas un tevi pamet.
Nē.
Nē. Mums ar Oli Goliju ir īpaša saikne.
Ak, Harieta!
Neskumsti, ka viss ir beidzies, priecājies, ka to piedzīvoji.
Tā man vienmēr saka mamma.
Arī man nav ne jausmas, ko tas nozīmē.
Ko viņa vispār viņā saskata?
Vēlies padomu?
Aizej uz jauno filmu par Grīnzillu.
Skatoties, kā mutants dinozaurs iznīcina Tokiju,
aizmirsīsi visas problēmas.
Viņš ir briesmonis.
Man šķiet, viņš ir pārprasts.
Voldenstīna kungs?
Nē, Grīnzilla.
Zini, ko tev vajag, Harieta? Rezerves plānu, kā man.
Nu, kad mana basketbolista karjera ir galā, es gribu kļūt par grāmatvedi.
Nē, negribi.
Ja Džimijs Felcers ir garāks par tevi, tas nenozīmē, ka viņš ir labāks.
Sarauj, Džimij Felcer! Jā!
Džimijs ir labākais!
Dažreiz ir jāzina, kad ir laiks atkāpties.
Tu neatkāpsies.
Tev ir jācīnās.
Skrien apļus, cilā svarus,
atrodi Džimija Felcera vājo vietu un uzveic viņu!
- Jā! - Jā!
Mēs nepieļausim, ka viņš mums atņem Oli Goliju!
Jā!
Pagaidi... Pag, ko?
Lai nepieļautu, ka viņš mani izkonkurē kā Džimijs Felcers,
man bija jāiesēžas viņam astē,
jānovēro katra viņa kustība
un jāizspiego, līdz man būtu visa vajadzīgā informācija.
Paldies par ziedojumu.
Ar prieku, kundze.
Nu labi, tātad viņš bija dāsns.
Es palīdzēšu, kundze.
Pateicos, jaunais cilvēk.
Un laipns.
Taču ar viņu noteikti kaut kas nebija kārtībā.
Nē, viņš tikai labi sapratās ar bērniem.
Pēc divām spiegošanas stundām man par viņu nekā nebija.
Likās, ka jādodas mājās.
Labdien, Voldenstīna kungs!
Paņemsiet pastu tagad, vai man aiznest uz māju?
Paņemšu tagad.
Bet, par laimi, laba spiedze nekad nepadodas.
Šodien tikai viena vēstule Voldenstīnas kundzei.
Voldenstīnas kundze?
Vēstule viņai?
Džordž!
Es viņu vedu uz parku. Kad tu būsi mājās?
Tiklīdz pabeigšu maiņu.
Es biju gar zemi, satriekta, apjukusi.
Ideālajam kavalierim bija slepena sieva un bērns?
Es gribēju pateikt Olei Golijai, bet tas bija pārāk nopietni.
Man bija vajadzīgs pierādījums. Man vajadzēja to aploksni.
VOLDENSTĪNAS KUNDZEI
Pasteidzieties! Jūs negribat nokavēt.
Laikam vajadzēja šifona kleitu.
Varbūt jāpārģērbjas.
Tu pārģērbies jau trīs reizes, mīļā.
- Tu izskaties satriecoši, mamm. - Domā?
Nevis domāju, bet zinu.
Jauku vakaru, mīļā!
Golijas jaunkundz, lieciet viņu gulēt 22.00.
Vai tad es tā nedaru?
Harieta, ko tu teiktu, ja mēs šovakar uzspēlētu Pilsētu?
Pilsētu mēs spēlējam pirmdienās.
Dažreiz ir labi pamainīt rutīnu.
Man ļoti kārojas augļu saldējuma.
Labi, aiziesim uz Desantis Deli.
Vispār Džeinija apgalvo, ka labākie augļu saldējumi ir pie Garsijām.
Tas nav nopietni, Harieta. Tas ir septiņu kvartālu attālumā.
Mēs neiesim tik tālu augļu saldējuma dēļ.
Bet vai tu tikko neteici, ka reizēm ir labi pamainīt rutīnu?
Nu labi.
Harieta?
Harieta, ko tu dari?
Meklēju Voldenstīna kungu, protams.
Sameklēt žaketi, atrast aploksni, atklāt viņa zemisko mazo noslēpumu.
Es meklēju augļu saldējumu!
Augļu saldējumi ir šeit.
Man šķiet, ka labākos viņi glabā te.
Tas nav iespējams. Tie izkustu.
Tev taisnība. Ak es muļķīte!
Bet, tā kā esmu šeit, es varētu paņemt kādu centa konfekti.
Es te nestāvēšu visu vakaru.
Tev ir vēl viena minūte.
Bet es nespēju izlemt. Tik liela izvēle.
Paskat! Viņiem ir vaska konfekšu lūpas.
Četrdesmit pieci, 44, 43.
Ketrina, kāds pārsteigums!
Sveiks, Džordž!
Voldenstīna kungs bija ieradies. Bet kur bija viņa žakete?
Lūdzu, iepazīsties ar Harietu.
Kā iet?
Priecājos beidzot ar tevi iepazīties, Harieta.
Ketrina man par tevi ir stāstījusi tik daudz.
Jocīgi, jo man viņa jūs nav pieminējusi ne reizi.
Nu, es... Mēs... Es atvainojos, Harieta.
Voldenstīna kungs ir mans...
Puisis?
Tā varētu teikt.
Vai ne?
Voldenstīna kungs ir aizņemts, Harieta.
Samaksāsim par tām gumijas lūpām un dosimies.
Zini ko? Man atkal kārojas augļu saldējuma.
Kur ir tā žakete?
Es nevarēju iet prom tukšām rokām.
Klau, Ketrina, man ienāca prātā:
man tikko beidzās maiņa, un būtu brīnišķīgi,
ja es varētu pavadīt kādu laiku kopā ar tevi un šo apburošo jauno dāmu.
Varbūt aizejam visi uz kino?
Es nezinu.
Lūdzu.
Es ar lielāko prieku ietu uz kino, Harieta.
Bet es apsolīju tavai mātei, ka tu būsi gultā līdz 22.00, tāpēc...
Bet vēl pat nav septiņi.
Zinu, bet mūsdienās filmas lielākoties ir ļoti garas.
Mums ir daudz laika.
Un, pat ja aizkavēsimies,
mammai mugurā bija zilā tafta kleita, un tu zini, ko tas nozīmē.
Tas nozīmē, ka viņa atgriezīsies krietni pēc pusnakts.
Māte saka, ka zilā tafta kleita viņai raisa vēlmi dejot līdz rīta gaismai.
Tad sarunāts.
Ketrina, ko teiksi?
Labi, bet paturēsim acīs pulksteni, ja?
Mums būs tik jautri, vai ne?
Kas vainas tam velosipēdam?
Harieta, vai apklusīsi?
Kā jūs ar to varat pabraukt? Tas ir galīgi sagrabējis.
Patiesībā, Harieta,
šis saliektais priekšējais ritenis ir ideāls asiem pagriezieniem.
Vai manu dieniņ! Ko mēs skatīsimies?
Varbūt Rudens ir mīlētāju gadalaiks?
Avīzē bija rakstīts, ka tā ir gada labākā romantiskā filma.
GRĪNZILLA UZBRŪK
Varbūt Grīnzilla uzbrūk?
Tā esot desmitgades labākā šausmu filma.
Tā ir īsāka nekā Rudens ir mīlētāju gadalaiks.
Jā!
Lai izvilktu no viņa žaketes to vēstuli,
man vajadzēja apsēsties viņam līdzās.
Un tos abus balodīšus nekaitētu turēt šķirtus.
Piedod par šo, Džordž.
Man nav iebildumu. Ja Harietai patīk, man patīk.
Vai vēl kādam ir auksti? Es salstu nost.
Sakiet, Voldenstīna kungs, vai varu aizņemties jūsu žaketi?
Še, ņem šo!
Bija laiks ķerties pie plāna B.
Ole Golij!
Kas atkal?
Vai iedosi, lūdzu, naudiņu popkornam?
Piedodiet, atvainojiet! Piedodiet! Es ļoti atvainojos. Eju garām. Ups!
- Harieta! - Vai dieniņ!
Voldenstīna kungs, es ļoti atvainojos. Ārprāts, esmu tik neveikla.
Nekas, nekas, Harieta. Es to nokārtošu.
Nē, nē. Tā ir mana vaina. Es varu...
Harieta, viņš teica, ka to nokārtos.
Apsēdies un beidz taisīt nepatikšanas!
Neticami, man joprojām salst. Es trīcu.
Lūdzu, ņem manu žaketi.
Vai dieniņ! Kas ir manā kabatā?
Aploksne, kas adresēta...
Voldenstīnas kundzei!
- Apsēdies, meitene! Apsēdies! - Jā!
Harieta, kas tev uznācis?
Es tevi glābju no nožēlojamām ciešanām un traģēdijas, Ole Golij.
Voldenstīna kungam ir slepena sieva.
Voldenstīnas kundze?
Džordž?
Man jādodas.
Džordž, ko tas nozīmē?
Manā dzīvē ir Voldenstīnas kundze, bet viņa nav mana sieva.
Viņa ir mana māte.
Jā, esmu pieaudzis vīrietis, kas dzīvo kopā ar māti.
Piedod, ka nebiju tev to pateicis, Ketrina.
It kā tas mani uztrauktu.
Un kā ar to dāmu, ko noskūpstījāt? To, kurai ir bērns?
Vai tu viņu izspiegoji?
Es rūpējos par tevi.
- Izspiegojot? - Viņi gāja uz parku.
Jūs pateicāt, ka viņu mīlat. Jūs noskūpstījāt viņu un savu mazuli.
Ko?
Nē, Harieta.
Tā bija mana māsa un mans māsasdēls.
Viņi atbraukuši ciemos no Monreālas.
Es nekad neesmu bijusi tik vīlusies tevī.
Nē, es esmu vīlusies tevī.
Tu esi tā, kurai ir slepens puisis.
Es grasījos tev izstāstīt, kad būtu īstais brīdis.
Kad tas būtu? Nekad?
Harieta, kas īsti tevi satrauc?
Nekas.
Vienkārši tev patīk viņš un viņam patīc tu,
un tu apprecēsies un dosies prom, un vairs neatgriezīsies...
Harieta.
Es negribu, ka tu dodies prom.
Es nezinu, kas notiks starp Voldenstīna kungu un mani.
Bet es zinu, ka kādu dienu man nāksies doties prom,
jo tu audz lielāka.
Bet apsolu, ka nedošos, kamēr nebūsi gatava.
Esmu jums parādā atvainošanos, Voldenstīna kungs.
Atvainošanās pieņemta ar vienu nosacījumu.
Kādu?
Satiksimies, lai atgrieztos un noskatītos filmu līdz galam.
Sarunāts.
Taksi!
Ak nē!
Augstā debess! Velši.
Vai zināji, ka ballīte ir tik tuvu kinoteātrim?
- Taksi! - Nē.
- Kāpēc viņi dodas prom tik agri? - Taksi!
Zilā tafta kleita nekad nepieviļ.
Sudrabainās kurpītes.
- Vai tas ir slikti? - Mammai tās berž,
tāpēc viņa grib ātrāk tās novilkt.
Tās atceļ zilo tafta kleitu.
Jums ir nepatikšanas?
Būs, ja netiksim mājās pirms viņiem.
Nu kāpēc es piekritu šai bezjēdzīgajai idejai?
Tāpēc, ka tu esi iemīlējusies.
Es pierakstu.
Varam paspēt.
Esmu ļoti ātrs.
Aši! Viņiem pakaļ!
Mēs atpaliekam.
Viņi aizbrauc!
Es to nepieļaušu!
Minies! Minies!
Lūdzu, zaļais! Lūdzu, zaļais! Lūdzu, zaļais!
Brauc! Brauc! Brauc!
- Pagriezieties te! Tas ir īsceļš. - Klausos!
Teicami izbraukts pagrieziens, V. kungs.
Es teicu, ka priekšējais ritenis ir izcils!
5. avēnijā būs sastrēgums. Turpiniet uz austrumiem. Apbrauksim pa Jorkas avēniju.
Laikam savilku muskuli.
- Es varu mīties. Kāpiet kastē! - Nē, Harieta. Tas ir smieklīgi.
Tu esi par mazu, un viņš ir par lielu.
Es varu mīties!
Tiešām? Viņa tikko iemācījās braukt ar velosipēdu.
Laikam atceros, kā tu man uztriecies.
Neuztraucies! Mani mācīja vislabākie.
Mierīgi. Tev izdosies.
Atceries, skaties turp, kurp gribi doties.
Tev izdodas.
Turieties!
Es pazīstu Oli Goliju visu mūžu.
Man likās, ka pazīstu viņu labāk par sevi.
Un tomēr - es sapratu, ka ir vēl daudz, ko uzzināt.
- Esam klāt! - Jā! Tev izdevās! Paspējām!
Es izcelšu Harietu. Tu atver durvis!
Gatava?
Jā.
Golijas jaunkundz?
Ko jūs darāt ar manu bērnu?
Harieta?
Golijas jaunkundz, kas te notiek?
Un kas ir šis svešais vīrietis?
Viņš... Viņi...
Es gribētu izmantot izdevību un iepazīstināt ar sevi.
Manuprāt, tam ir mazliet par vēlu.
Man nepatīk, kā tas izskatās, Golijas jaunkundz.
Mamm, mēs tikai bijām uz kino.
Harieta, tev ir jāiet iekšā.
Mēs nezinājām, ka jūs būsiet mājās tik agri.
Cik jauki. Tātad jūs abas domājāt, ka varēsiet ielavīties atpakaļ mājā
un neviens to neuzzinās?
Mēs aizmirsām par sudrabainajām augstpapēžu kurpēm.
Ko varat pateikt savai aizstāvībai, Golijas jaunkundz?
Acīmredzot jums likās pieņemami
uz randiņu ar svešinieku ņemt līdzi Harietu,
kam sen bija jāguļ, turklāt braucāt ar šo nedrošo velosipēdu.
Velša kungs, Velša kundze!
Es no visas sirds apsolu, ka nekas tāds nekad vairs neatkārtosies.
Par to varat būt droša.
Jo jūs, Golijas jaunkundz, esat atlaista.
Es tik gribu būt Tu tik gribi būt
Mēs tik gribam būt
Es negribu, ka Tu negribi, ka
Mēs negribam, ka mums norāda, ko darīt
Un es pūlos darīt labu Savā apkaimē
Es smaidu jauki
Un cenšos taisnību teikt
Es tik gribu būt Tu tik gribi būt
Mēs tik gribam būt
Es negribu, ka Tu negribi, ka
Mēs negribam, ka mums norāda, ko darīt
Un es kļūšu par to, kas gribu būt
Pati noteikšu
Es tik gribu būt Tu tik gribi būt
Mēs tik gribam būt
Nē, es negriezīšu matus
Un vilkšu to, kas
Man patīk, ja varu būt es pati
Es negribu, ka Tu negribi, ka
Mēs negribam, ka mums norāda, ko darīt
Tulkojusi Aija Apse